Forsinket Ferguson fleipet: «Fergie-time»
- Fergie kom for sent, men løste det elegant da han pekte på klokka si og sa «Fergie-time», skriver journalist i United-supporteren, Fredrik A. Filtvedt på Twitter.«Fergie-time» er et av de mest kjente begrepene som etter hvert ble brukt under den årelange epoken da Manchester United var under Fergusons ledelse. Da United-laget slet i sluttminuttene av kampene, brukte skotten å peke på sin egen klokke for å markere at det fortsatt var tid igjen. Manchester United avgjorde ofte slike kamper i tilleggsminuttene til egen fordel og dermed ble myten om «Fergie-time» skapt.Et annet høydepunkt i løpet av arrangementet var kampen mellom noen heldige utvalgte som skulle spille under ledelse av Ole Gunnar Solskjær og nettopp Ferguson. Den kampen vant Molde-sjefen 3-1. - Vi begynte bra og kjørte defensivt, men slapp vi opp og tapte, sier en spiller, som fikk en unik sjanse under Fergusons vinger. - Det var helt fantastisk. Et «moment for life», sier han.VG møtte finanskjendis Øystein Stray Spetalen og forlegger Erling Kagge etter endt kamp. De var begge imponert over det 71-åringen leverte i sitt én time lange foredrag fra talerstolen. - Jeg tror mange ting han sier om lederskap er viktig i bedrifter. Uansett hvilken bedrift du er i så er kultur og holdninger viktig, sier Spetalen. - Ferguson snakket om karrieren sin i United de siste 27 årene og litt om tiden i Aberdeen før det, sier Kagge. - I tillegg snakket han om å ha kontroll over seg selv og laget. Ingen er større enn manageren i et fotballag. Det handlet også mye om å forstå spillerne, ikke bare hvordan de var på fotballbanen, men hvordan de la opp livene sine generelt. Ferguson tok over Manchester United i 1986 og ga seg i våres etter å ha tatt sin 13. Premier League-tittel. Totalt vant han hele 38 troféer som klubbens manager.
Sir Alex Ferguson (71) reddet seg mesterlig inn da han kom for sent til et millionforedrag for et finansselskap i Valhall.